NORAKSTS

|  |  |
| --- | --- |
| 27.10.2023. | Nr.11/7 |

**JAUNAS ATKRITUMU APSAIMNIEKOŠANAS DARBĪBAS VEIKŠANA**

 **ZEMES VIENĪBĀ PROHOROVA IELĀ 1, JELGAVĀ**

2023. gada 18. septembrī saņemts SIA “DS INVEST GROUP” (reģistrācijas Nr.4020335580, juridiskā adrese: Jelgava, Paula Lejiņa iela 3-18, LV-3004) iesniegums, kurā lūdz pašvaldību saskaņot jaunu atkritumu apsaimniekošanas darbību uzsākšanu zemes vienībā Prohorova ielā 1 (kadastra apzīmējums 09000150328) Jelgavā, kurā paredzēta būvniecības, koksnes atkritumu un metāllūžņu apsaimniekošana.

Zemes vienība Prohorova ielā 1(kadastra apzīmējums 09000150328) ir SIA “Lielupes Industriālais parks” īpašums. SIA “DS INVEST GROUP ” ar SIA “Lielupes Industriālais parks” 2023. gada 8. augustā noslēgts nekustamā īpašuma nomas līgums un 09.10.2023. papildus vienošanās pie 08.08.2023. nekustamā īpašuma nomas līguma, ar kuru SIA “DS INVEST GROUP” ir atļauts lietot nomāto zemes gabalu 3000 m2 platībā komercdarbības veikšanai – būvmateriālu drupināšanai un koksnes atkritumu šķeldošanai, kā arī metāllūžņu un beramkravu novietošanai. Būvmateriālu mehāniskas pārstrādes rezultātā drupināto materiālu, tai skaitā, koksnes, metāllūžņu uzglabāšanai līdz tālākai nodošanai pārstrādei.

Kopumā plānots pieņemt un reģenerēt 2500 t būvniecības atkritumu mēnesī, 30 000 t gadā. Plānots šķeldot līdz 1000 t koka atkritumu mēnesī, 12 000 t gadā. Metāllūžņi ap 7000 t gada apjomā tiks savākti, šķiroti, presēti. Paredzēts, ka vienlaicīgi uzglabāšanas laukumā atradīsies līdz 7000 t pieņemto metāllūžņu, būvgružu un koka atkritumu kopā, kā arī pārstrādātais materiāls.

Saskaņā ar Pašvaldību likuma 4.panta pirmās daļas 15.punktu un Jelgavas pilsētas teritorijas plānojumu (apstiprināts ar Jelgavas pilsētas domes 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), zemes vienībai Prohorova ielā 1 (kadastra apzīmējums 09000150328) Jelgavā, noteiktā atļautā izmantošana ir “Rūpnieciskās apbūves teritorija”, kurā viens no teritorijas galvenajiem izmantošanas veidiem ir “Atkritumu apsaimniekošanas un pārstrādes uzņēmumu apbūve”.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu reģenerācijas un infrastruktūras objektu izvietošanu savā administratīvajā teritorijā.

 Pamatojoties uz Pašvaldību likuma 10. panta pirmās daļas 21.punktu un Atkritumu apsaimniekošanas likuma 8.panta pirmās daļas 2.punktu un SIA “DS INVEST GROUP” 2023. gada 18. septembra iesniegumu par jaunas atkritumu apsaimniekošanas darbības uzsākšanu - būvniecības, koksnes atkritumu un metāllūžņu apsaimniekošanu, Prohorova ielā 1, Jelgavā,

**JELGAVAS VALSTSPILSĒTAS PAŠVALDĪBAS DOME NOLEMJ:**

Neiebilst jaunas atkritumu apsaimniekošanas darbības – būvniecības, koksnes atkritumu un metāllūžņu apsaimniekošanas, ievērojot normatīvajos aktos par atkritumu apsaimniekošanu noteiktās prasības, Prohorova ielā 1 (kadastra apzīmējums 09000150328), Jelgavā, uzsākšanai.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvajā rajona tiesas Jelgavas tiesu namā ( Atmodas iela 19, Jelgava, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. oktobrī